Sajtóközlemény

**Technológiai fejlesztés a FOG-ÁSZ-APEG Kft-nél**

**2022/03/31**

### *Európai Uniós forrás segítségével technológiai fejlesztésre került sor a FOG-ÁSZ-APEG Fogászati Kft. soproni székhelyén, a GINOP-1.2.8-20-2020-03155 pályázat keretén belül. A Mikro-, kis és középvállalkozások modern üzleti és termelési kihívásokhoz való alkalmazkodását segítő fejlesztések támogatása című pályázati kiírására benyújtott projekt 5,23 millió Forint feltételesen visszatérítendő európai uniós támogatásban részesült.*

Fog-Ász APEG Kft.-t több, mint 30 éve Dr. Csipkay Péter és Dr. Nyitrai Alíz alapította, akik- 1977 óta fogorvosok. 2013- ban az elsők között már fogászati szoftverrel végeztük a dokumentációt. 16 éve Sopronban az elsők között végzett nálunk implantációt szájsebész az akkor legmodernebb CAMLOG (német) implantátum rendszerrel. 16 éve ( akkor még analóg) Orthopantomograph röntgen felvételt készítettünk több orvosnak, ahol ez nem állt rendelkezésre a városban. Dr. Nyitrai Alíz új szakvizsgát tett (konzerváló és fogpótlástan) hogy rezidens hallgatót foglalkoztasson a praxis. Az évek alatt 4 szakorvos hallgató nálunk végezte a gyakorlatát. Sopronban az első több generációs családi fogászatok egyike voltunk, mikor 2002- ben a következő generáció tagjaként dr. Csipkay Eszter is lediplomázott és csatlakozott a csapathoz. Németországba, Ausztriában képezte magát, hogy szakmailag naprakész legyen a vállalkozás. 2003-ban Akademie für Zahnarzliche Fortbildung Karlsruhe-i intézetében parodontológiai végzettséget, majd 2012-ben itthon a Semmelweis Egyetemen Fogszabályzási szakvizsgát szerzett. A szülők is aktívak és magánorvosi rendelésen felül még OEP finanszírozott rendelést is vállalnak. 20 éve kb. 8000 ember fogászati ellátását felügyelik a NEAK finanszírozásában. Megalakulásunk óta igyekeztünk a legmodernebb eljárásokat alkalmazni, melyhez a kor csúcstechnikáit szereztük be. Jelenleg is ez a cél, de szeretnénk bővíteni a jelenleg is népszerű és nagyon fontosnak tartott megelőző tevékenységet és dentálhigiéniai tanácsadásunkat valamint a folyamatosan magas színvonalú ellátás fenntartását is - hazai és külföldi pácienseink elvárásainak kielégítése érdekében egyaránt. Ehhez és a színvonalasabb kezeléshez szeretnénk a pályázatban szereplő beruházásokat végrehajtani.

A kedvezményezett neve: FOG-ÁSZ-APEG Fogászati Kft.

A projekt címe: Technológiai fejlesztés a FOG-ÁSZ-APEG Kft-nél

Megvalósítás helyszíne: 9400 Sopron, Mátyás király utca 17. 2816 hrsz.

A beruházás megvalósításának ideje: 2021.01.25-2022.03.31.

Beruházás összköltsége: 7.475.430 Ft

Elnyert, szerződött támogatás összege: 5.232.801 Ft

Támogatás mértéke: 70 %

Beruházás rövid bemutatása:

A projekt keretében a működési környezet biztosítása és a kapacitások bővítése, a szolgáltatási színvonal javítása és a hatékonyság fokozása érdekében egy KaVo Primus 1058 Life fogászati kezelőegység beszerzésére került sor.

A kezelőegység az alábbi elemekből tevődik össze:

-Kezelőszék

-Orvosi konzol

-Asszisztens konzol

-Vizesblokk

-LED lámpa

A berendezés megvásárlása és üzembe helyezése a rendelő folyamatos működtetése érdekében szükséges volt. Azon túl, hogy minden Európai Uniós jogszabálynak megfelel, biztosítja azt, hogy a rendelőben egymástól megfelelően elszeparálva legyen mód a páciensek kezeléseinek elvégzésére. A COVID-19 járvány miatti nehézségek továbbra is fennállnak, így a biztonságos környezet, a páciensek bizalmának megszerzése és megtartása elsődlegesen fontos vállalkozásunkra számára.

A projekt megvalósítása hozzájárult ahhoz, hogy a vállalkozás páciensi körét bővíteni tudja, továbbá külföldi vendégeit fogadhassa, illetve azok körét akár bővítse.

A beszerzett eszközzel a rendelőben a páciensek ellátása könnyebb és gyorsabb, így a szolgáltatási színvonal emelkedése realizálható.

A projekt keretében továbbá a fogászati rendelő részleges átalakítása / felújítása is megvalósult.

A felújítás során az alábbi munkanemek megvalósítására került sor:

-Helyszíni beton és vasbeton munka

-Falazás és egyéb kőművesmunka

-Vakolás és rabicozlás

-Homlokzati nyílászárók cseréje

-Szigetelés

-Világítási rendszer energiatakarékos átalakítása

-Fűtési rendszer korszerűsítése

Összességében tehát elmondható, hogy a projekt megvalósítása hozzájárult a vállalkozás színvonalának növeléséhez, piaci pozíciójának erősödéséhez.

**További információ kérhető:**

**dr. Csipkay Péter Károly**

**fogaszapeg@gmail.com**